[{"text_idx": "#000001", "text": "Dyma Clic Off, cyfrif bot Twitter newydd sbon, sy\u2019n trydar y sioeau S4C sydd ar fin diflannu oddi ar Clic."}, {"text_idx": "#000002", "text": "Dyma enghraifft o drydariad awtomatig heddiw."}, {"text_idx": "#000003", "text": "Os ydych chi fel fi yn hoffi noson gynnes o deledu ond ddim yn hoff o fethu rhaglen Gymraeg dilynwch."}, {"text_idx": "#000004", "text": "Ffan S4C ydw i ond mae\u2019r bot yn gwbl answyddogol. Mae pob dolen a rannwyd yn mynd i\u2019r sioe berthnasol ar wefan S4C Clic. Ar hyd o bryd maen nhw yn dweud \u2018Dod i ben mewn 1 diwrnod\u2019 neu hyd yn oed \u2018Dod i ben mewn 0 diwrnod\u2019... Yn wir dyma\u2019ch cyfle olaf."}, {"text_idx": "#000005", "text": "Ni fydd pob rhaglen yn cael ei rannu yna, dim ond pigion er mwyn cael nifer da o drydariadau sydd yn teimlo fel jyst digon."}, {"text_idx": "#000006", "text": "Mae algorithm sy\u2019n dewis rhaglen ar hap o\u2019r rhai sydd ar fin dod i ben, ac yn ceisio cael rhyw fath o gydbwysedd. Er enghraifft mae llawer iawn o raglenni Cyw/plant ar gael ac mae llawer oddeutu 5 munud, tua 10 munud o hyd. Er fy mod i\u2019n hoff o lawer ohonyn nhw mae angen newid y canrannau yn erbyn categori\u0308au eraill. Fel arall bydd y cyfrif yn edrych yn od."}, {"text_idx": "#000007", "text": "Dw i hefyd yn ystyried lleihau ar y rhaglenni mwyaf \u2018amlwg\u2019 ac enwog achos mae\u2019n teimlo\u2019n rhesymol i gymryd bod pobl yn gwybod amdanyn nhw yn barod. Mae\u2019n teimlo\u2019n fwy gwerthfawr i rannu rhaglen ddogfen na phennod o opera sebon adnabyddus, beth ydych chi\u2019n meddwl?"}, {"text_idx": "#000008", "text": "Gweithio ar algorithm dewis a dethol cynnwys Cymraeg ar gyfer ffrwd yw\u2019r elfen mwyaf ddiddorol a chreadigol/golygyddol. Mae cyfrif UnigrywUnigryw yn enghraifft tebyg (er bod y ddau yn ffrwd o fewn ffrwd) Tybed faint o enghreifftiau eraill o algorithm dethol cynnwys Cymraeg sydd?"}, {"text_idx": "#000009", "text": "Tybed os fydd angen cyfrif ar wahan ar gyfer chwaraeon a/neu ffeithiau a chelfyddydau? Gawn ni weld."}, {"text_idx": "#000010", "text": "Ar hyn o bryd mae\u2019r bot yn atodi delwedd y rhaglen i\u2019r trydariad bob tro (dydy\u2019r cardiau Twitter sy\u2019n cael eu darparu gan y wefan ddim wastad yn gweithio). Byddai modd creu GIF o\u2019r rhaglen yn awtomatig efallai."}, {"text_idx": "#000011", "text": "Un syniad arall yw i gynnwys symbolau/emojis i nodi os oes is-deitlau, iaith arwyddion, ayyb."}, {"text_idx": "#000012", "text": "Nid dyma\u2019r cyfrif bot cyntaf sy\u2019n rhannu dolenni S4C Clic. Fel mae\u2019n digwydd cyfrif Twitter o\u2019r enw S4CClic oedd fy mot cyntaf erioed yn o\u0302l ym mis Tachwedd 2010."}, {"text_idx": "#000013", "text": "Oedd y cyfrif yn ffrwd pur o\u2019r holl raglenni. Bach yn ormod a dweud y gwir. O\u2019n i wedi cysylltu\u2019r ffrwd RSS trwy wasanaeth Twitterfeed ar y pryd i\u2019r cyfrif Twitter heb angen gwneud unrhyw godio."}, {"text_idx": "#000014", "text": "Gofynnodd rywun o\u2019r cwmni am berchnogaeth o\u2019r cyfrif. Gwych o\u2019n i\u2019n meddwl, maen nhw yn gallu rhedeg e. O\u2019n i\u2019n hapus i basio fe a\u0302\u2019i ychydig cannoedd o ddilwyr ymlaen atyn nhw, wedyn caewyd y cyfrif i lawr am ryw reswm!"}, {"text_idx": "#000015", "text": "Mae\u2019r bot wedi\u2019i ysgrifennu mewn PHP ac yn rhedeg ar weinydd gwe."}, {"text_idx": "#000016", "text": "Oedd rhaid i mi greu bot pan darganfyddais bod API weddol gudd sy\u2019n rymuso gwefan S4C Clic. Mae\u2019r API yn darparu\u2019r holl fetadata am raglenni i\u2019r porwr."}, {"text_idx": "#000018", "text": "Ydych chi eisiau trafod cael bot i\u2019ch prosiect neu ddefnydd o ddata, cod, ac awtomeiddio fel hyn i ddatrys problemau a chymryd cyfleoedd? Cysylltwch."}, {"text_idx": "#000019", "text": "Denu mwy o wylwyr i S4C (Beth yw \u2018USP\u2019 yn Gymraeg?)"}, {"text_idx": "#000020", "text": "Dechreuais i wylio S4C yn y flwyddyn 2007. O\u2019n i\u2019n ymwybodol o\u2019i fodolaeth cyn hynny ond doedd neb wedi so\u0302n wrthaf i am unrhyw raglen benodol o ddiddordeb. Gallwn i wedi enwi Pobol Y Cwm wrth gwrs ond bron dim rhaglen arall."}, {"text_idx": "#000021", "text": "Gofynodd ffrind os oeddwn i\u2019n ymwybodol bod band yn chwarae ar raglen Bandit ar y pryd ac y dylwn i diwnio mewn. Felly dyna beth wnes i."}, {"text_idx": "#000022", "text": "Yn y flwyddyn honno ac yn gynyddol iawn wedyn o\u2019n i\u2019n diolchgar iawn am gael sianel uniaith Gymraeg. Dw i\u2019n cofio darllen is-deitlau ar y pryd hefyd \u2013 yn Gymraeg."}, {"text_idx": "#000023", "text": "Byddai hi\u2019n WYCH pe tasai mwy o bobl yng Nghymru yn dechrau mwynhau rhaglenni S4C."}, {"text_idx": "#000024", "text": "Dw i\u2019n eithaf siw\u0302r y byddai\u2019r rhan fwyaf o bobl sy\u2019n cwyno am is-deitlau gorfodol yn Saesneg ar S4C yr wythnos hon dal eisiau gweld MWY o wylwyr i\u2019r sianel."}, {"text_idx": "#000025", "text": "Mae sawl ffordd o wynebu\u2019r her. Mae\u2019r Gymraeg yn perthyn i bawb yng Nghymru; dylai\u2019r sianel fod yn perthyn i bawb yng Nghymru \u2013 heb dorri\u2019r egwyddor bwysig yn y ddeddf wreiddiol o gael gofod cyfrwng Cymraeg. (Gweler hefyd: Radio Cymru, \u2019Steddfod, Pantycelyn, ysgolion)"}, {"text_idx": "#000026", "text": "Mae\u2019r is-deitlau gorfodol YN ymyrryd ar y profiad o wylio rhaglen teledu, teimlad a ddaeth i\u2019r amlwg pan oedd \u2019na is-deitlau Saesneg gorfodol ar raglen Super Furry Animals y llynedd."}, {"text_idx": "#000027", "text": "Dyma gyfres o feddyliau a syniadau am yr her o denu mwy o wylwyr."}, {"text_idx": "#000028", "text": "Ar ba ymchwil marchnad mae\u2019r penderfyniad o orfodi is-deitlau ar bob gwyliwr yn seiliedig? Ble mae\u2019r ddata? Ydy\u2019r syniad yn dod yn syth o\u2019r hafaliadau di-sail \u201cCymraeg = caee\u0308dig/mewnblyg\u201d ac \u201cis-deitlau gorfodol yn Saesneg = croesawgar\u201d? Y newyddion yw, mae modd bod yn groesawgar, yn gyfeillgar ac yn Gymraeg ar yr un pryd. O safbwynt marchnata mae\u2019r Seisnigo graddol yn tanseilio \u2018USP\u2019 y sianel, dyna\u2019r pryder yn yr hir dymor. Mae eisiau seilio penderfyniadau o\u2019r fath ar DDATA: ymchwil marchnad cynhwysfawr.\nNid data oedd fy stori uchod ond profiad unigolyn ac mae pob profiad yn wahanol. Ond mae \u2019na rhywbeth yn y syniad o hyrwyddo rhaglen benodol i grw\u0302p/cymuned yn hytrach na jyst hyrwyddo\u2019r sianel. Un rhaglen yw\u2019r \u2018gateway drug\u2019 i\u2019r sianel. Yn fy achos i, Bandit oedd y rhaglen gyntaf."}, {"text_idx": "#000030", "text": "Adroddiant gwrth-Gymraeg y BBC: tri ffactor"}, {"text_idx": "#000031", "text": "Pam mae eitemau gyda phwyslais gwrth-Gymraeg ar y BBC? Rwyt ti\u2019n aros am rywbeth am Gymru ac mae mwy nag un eitem annifyr yn llifo mewn ar yr un pryd, e.e. Radio Wales, Radio 4. Pam nawr?"}, {"text_idx": "#000032", "text": "Dw i\u2019n credu bod mwy o eitemau gwrth-Gymraeg ar y ffordd oherwydd tri ffactor damcaniaethol."}, {"text_idx": "#000033", "text": "1. Mae mwy o gystadleuaeth ymhlith cyfryngau gwahanol nag unrhyw bryd erioed ac mae eitemau dadleuol yn sbarduno niferoedd o wrandawyr. Yn bennaf, siaradwyr Cymraeg a chyfeillion o\u2019r iaith sy\u2019n gyfrifol am godi ymwybyddiaeth o\u2019r eitemau trwy Twitter, Facebook ac ati. Mae\u2019r ffenomen yn debyg i drolio yn y papurau newydd ar-lein."}, {"text_idx": "#000034", "text": "2. Mae BBC yn gyfrifol am ariannu S4C bellach sy\u2019n achosi drwgdeimlad yn yr adrannau eraill, yn enwedig y rhai sy\u2019n bryderu am doriadau. Beth bynnag rydych chi\u2019n meddwl am Thatcher, roedd hi\u2019n digon call i osod trefn arbennig ar gyfer S4C (yn y pen draw). Fel endid fe oedd y sianel yn annibynnol yn ei chyllideb. Mae\u2019r sianel wedi colli\u2019r mantais yna o ran y rhan fwyaf o\u2019i chyllideb sydd bellach yn dod o\u2019r BBC. Felly mae\u2019r adrannau eraill fel Radio Wales yn troi at ymosod ar darged hawdd er mwyn ceisio amddiffyn eu bodolaeth nhw. Dyna\u2019r effaith \u2018cathod mewn sach\u2019 a wnaeth pobl ein rhybuddio ni amdani hi yn 2010 yn ystod ymgyrch \u2018Na i doriadau S4C\u2019."}, {"text_idx": "#000035", "text": "3. Fel mae unrhyw un sy\u2019n darllen y wasg yn gwybod, y gwasanaethau iechyd ac addysg yng Nghymru ydy hoff dargedau Cameron, Hunt, Fabricant et al ar hyn o bryd tra bod nhw yn ceisio ennill etholiad mewn ychydig dros 12 mis. Mae\u2019r BBC yn cael ei dynnu i\u2019r un cyfeiriad: \u2018ai datganoli/polisi\u0308au Llafur Cymru/y Gymraeg (does dim gymaint o wahaniaethu rhyngddynt ar lefel Prydeinig) sy\u2019n gyfrifol am fethiannau ysgolion yng Nghymru?!\u2019 ayyb. Mae agweddau sy\u2019n debyg i Lingen a\u2019r Llyfrau Gleision yn ymddangos eto. Yr iaith sy\u2019n derbyn y flak yn y brwydr dros San Steffan. Afraid dweud fod diffyg trafodaeth synhwyrol ar y materion hyn ar Radio 4 a diffyg diddordeb mewn beth yw\u2019r problemau go iawn a beth sydd o les i Gymru. Nid \u2019darlledwr gwladwriaeth\u2019 fel y cyfryw ydy\u2019r BBC ond gall dweud bod y Gorfforaeth yn cael ei demptio i roi platfform a ffafr i Lywodraeth San Steffan a chryfhau ei achos ar gyfer adnewyddu\u2019r siarter yn 2016-17 hyd yn oed."}, {"text_idx": "#000036", "text": "Os ydw i wedi cydnabod y ffactorau yma yn iawn ni fydd y sefyllfa yn newid yn fuan iawn. Gall disgwyl mwy o eitemau o\u2019r fath."}, {"text_idx": "#000037", "text": "Beth mae pob(o)l yn meddwl o\u2019r datganiad S4C heddiw?"}, {"text_idx": "#000038", "text": "Mae S4C yn cynnig cyfle arbennig i gwmni\u0308au neu unigolion sy\u2019n gweithio yn y cyfryngau digidol i fod yn rhan o brosiect arloesol."}, {"text_idx": "#000039", "text": "Pobol y Cwm yw un o gyfresi mwyaf poblogaidd S4C, ac yn ystod hydref 2012 bydd BBC Cymru yn cynhyrchu prosiect traws-blatfform er mwyn denu cynulleidfa ifanc a thalent newydd sbon i\u2019r brand."}, {"text_idx": "#000040", "text": "Er mwyn cefnogi uchelgais Digidol S4C ac i lansio\u2019r Gronfa Ddigidol, Awst 2012, hoffai S4C gynnig cyfle i gwmni\u0308au neu unigolion fod yn rhan o\u2019r prosiect."}, {"text_idx": "#000043", "text": "Mae\u2019r ddolen \u2018S4C i lansio sianel newydd\u2019 uchod yn swnio\u2019n cyffrous ond mae\u2019r erthygl yn hen. Mae hi wedi bod ar BBC Newyddion ar-lein ers mis Mawrth 2010. Y sianel newydd pryd hynny oedd Clirlun sydd yn dod i ben eleni."}, {"text_idx": "#000044", "text": "Nid oes digon o gynnwys Cymraeg ar wefan BBC i lenwi\u2019r bwlch gyda phethau newydd."}, {"text_idx": "#000045", "text": "Felly dw i\u2019n gallu cyfrif dau reswm o leiaf i bryderu am gyfryngau yn Gymraeg heddiw: y newyddion am doriadau S4C a\u2019r adroddiad o\u2019r newyddion hyn. Dyma rywbeth i\u2019w ystyried tra wyt ti\u2019n gwylio\u2019r Gemau Olympaidd haf yma. Gan fod Jeremy Hunt a DCMS yn bennaf yn gyfrifol am y sefyllfa S4C a\u2019r Gemau Olympaidd bydd hi\u2019n anodd datgysylltu\u2019r ddau yn y meddwl."}, {"text_idx": "#000046", "text": "O\u2019r we i\u2019r teledu a llyfrau"}, {"text_idx": "#000048", "text": "Y cwestiwn oedd, beth yw\u2019r pethau diwylliannol Cymraeg sydd wedi dechrau ar y we ar blogiau, YouTube, Flickr ayyb ac wedi symud i deledu, llyfrau ac ati i fod ar gyfryngau \u2018traddodiadol\u2019?"}, {"text_idx": "#000049", "text": "Sgymraeg gan ffotograffwyr amrywiol (hanes Scymraeg/Sgymraeg \u2013 taith o\u2019r byd corfforol i\u2019r we i llyfr corfforol trwy\u2019r Lolfa)\nPaned a Chacen \u2013 Y Llyfr gan Elliw Gwawr, trwy\u2019r Lolfa\nMae blog Lowri Haf Cooke yn ffynnu ac yn sail i lyfr gerllaw yn Gymraeg am Gaerdydd trwy Gomer (er bod y blog yn rhan o gynllun Lowri o\u2019r dechrau fel teclyn ymchwilio/datblygu)\nOes llyfrau Cymraeg eraill sydd yn seiliedig ar bethau gwe?"}, {"text_idx": "#000050", "text": "Fel mae\u2019n digwydd, heno dw i wedi bod yn pori S4C Clic a newydd gweld pobol o YouTube! Sef:"}, {"text_idx": "#000051", "text": "Lly\u0302r Mental a se\u0302r eraill y we ar Gwefreiddiol. Sori os dw i wedi spoilio\u2019r syndod ond Lly\u0302r Mental ar y teledu. Lej. (9:10)\nWales Shark ar Hwb (33:00) gyda\u2019r cerdyn rhad gwreiddiol"}, {"text_idx": "#000052", "text": "Yn y dau enghraifft uchod mae\u2019r cwmniau cynhyrchu wedi ychwanegu graffeg i ddweud \u2019mae\u2019r clip yn lo-fi, peidiwch ffonio i gwyno am ansawdd y lluniau\u2019: graffeg y sioe yn achos Lly\u0302r a graffeg lens camera digidol yn achos Wales Shark."}, {"text_idx": "#000054", "text": "Wrth gwrs mae\u2019r we yn digon, does dim rhaid i ddiwylliant y we Gymraeg derbyn sel bendith oddi wrth cyfryngau eraill i fod yn dilys. Mae\u2019r pwynt yn gweithio dwy ffordd \u2013 dw i ddim yn meddwl bod pobol creadigol sydd yn joio eu crefft eisoes yn desperet i fod ar y teledu. Ddylai pobol yn Y Diwydiant ddim tanseilio gwerth neu ddim bod yn nawddoglyd tuag at y we fel cyfrwng. Dylen nhw neidio mewn hefyd."}, {"text_idx": "#000055", "text": "Ond mae manteision i ddiwylliant y we Gymraeg. Mae pobol chwilfrydig yn gallu dilyn y llwybrau o deledu/llyfrau yn o\u0302l i\u2019r we ac yn gallu cymryd rhan mewn sawl ffordd. Mae siwrnai dwyffordd posibl."}, {"text_idx": "#000056", "text": "Ambell waith mae\u2019r cyfranogiad teledu/cwmniau yn rhoi arian i\u2019r bobol tu o\u0302l y syniadau. Dw i ddim yn gallu siarad ar ran Wales Shark neu unrhyw un ond mae\u2019n wych eisoes os ydy pobol yn gallu profi a joio syniadau ar y we gyda chost isel. Ac mae\u2019n dwbl gwych os ydy cwmniau gydag adnoddau ac arian yn gallu cynnig pethau. Doedd dim rhaid i Wales Shark derbyn y cynnig i fod yn y \u2018prif ffrwd Cymraeg\u2019 (gyda 10X mwy o wylwyr!) ond mae fe wedi penderfynu i ymestyn ei \u2018brand\u2019 i deledu. A pham lai."}, {"text_idx": "#000057", "text": "Es i i ROFLCon 2010, roedd y sgyrsiau diddorol y cynnwys prif ffwrd a\u2019r we."}, {"text_idx": "#000058", "text": "Wrth gwrs os ydy\u2019r we yn ffynhonnell o greadigrwydd, ysbrydoliaeth a syniadau \u2013 a dyma beth dw i\u2019n credu wrth gwrs \u2013 mae hi\u2019n gallu sbarduno diwylliannau Cymraeg yn gyffredinnol. (Gyda llaw bwrdd delwedd yw un o\u2019r pethau dw i eisiau ychwanegu i Maes E v2012 yn bendant.)"}, {"text_idx": "#000059", "text": "Roedd Dave Datblygu yn awgrymu syniad o sioe newydd ar S4C. Os ydy e wir eisiau rhaglen dylai fe rhoi fideo ar YouTube ac aros am ganiad."}, {"text_idx": "#000060", "text": "Mae pobol yn gofyn am DVDs o gyfresi fel Pen Talar, Alys a dramau eraill yn eithaf aml."}, {"text_idx": "#000061", "text": "Pam dydyn nhw (S4C neu\u2019r cwmni\u0308au cynhyrchu) casglu addewidion/pledges i asesu\u2019r alw?"}, {"text_idx": "#000063", "text": "Os fydd ddim digon o bobol i gyrraedd y targed mae pawb yn derbyn eu arian yn o\u0302l \u2013 ar o\u0302l mis neu dau neu dyddiad penodol."}, {"text_idx": "#000065", "text": "Dyma un o nodweddion y model Kickstarter sydd yn bwysig i ni yng Nghymru, sef yr addewidion/pledges. Rydyn ni\u2019n trio ffeindio modelau i gynnal cyfryngau mewn iaith leiafrifol. Felly mae \u2018methiant\u2019 yn opsiwn! Does dim cywilydd os ydyn nhw yn methu ffeindio cwsmeriaid. Efallai gwnewch y peth gyda lot o gyfresu gwahanol i sicrhau ryw fath o ryddhad ar y diwedd."}, {"text_idx": "#000066", "text": "Wrth gwrs dw i ddim yn siarad am fersiynau digidol yma, dylai e-lyfrau a lawrlwythiadau/ffrydiau am arian o bethau newydd i gyd bod ar gael fel digidol."}, {"text_idx": "#000068", "text": "Yn anffodus roedd rhaid i rywun dileu dau dolen ar Wikipedia i erthyglau S4C am Santes Dwynwen achos mae\u2019r sianel wedi torri\u2019r dolenni (Dudley a Dechrau Canu). Ydyn ni wedi colli\u2019r erthyglau am byth?"}, {"text_idx": "#000070", "text": "Dyw e ddim yn broblem S4C, mae\u2019n broblem i\u2019r diwydiant darlledu yn gyffredinol. (Gweler hefyd: cofnod gan Tom Morris am Channel 4 a BBC.)"}, {"text_idx": "#000071", "text": "Pryd fydd darlledwyr yn gwerthfawrogi cynnwys o safon ar y we fel mwy na jyst cyhoeddusrwydd dros dro? Pryd fyddan nhw yn caru\u2018r we fel cyfrwng?!"}, {"text_idx": "#000072", "text": "Rydyn ni\u2019n bwriadu dathlu Santes Dwynwen am byth, dylen nhw hefyd. Rydyn ni eisiau gweld twf yn y maint o gynnwys da yn Gymraeg ar y we. Ond ar hyn o bryd rydyn ni\u2019n ail-adeiladu\u2019r we Gymraeg bob 10 mlynedd. Mae\u2019n wastraff o arian ac amser. Dw i\u2019n deall tipyn o golled cynnwys ar fentrau gan wirfoddolwyr \u2013 ond cwmni\u0308au cyfryngau proffesiynol?"}, {"text_idx": "#000073", "text": "Wrth gwrs mae modd ailgyfeirio cyfeiriadau i\u2019r erthyglau os mae\u2019r system cyfeiriadau wedi newid."}, {"text_idx": "#000075", "text": "Ffenestr rhaglenni ar BBC iPlayer"}, {"text_idx": "#000076", "text": "Roedd dau trafodaeth da ar sioe Dylan Iorwerth heddiw \u2013 un am brotestiadau meddiannu yng Nghymru ac un am PRS a cherddorion Cymraeg \u2013 a mwy."}, {"text_idx": "#000078", "text": "Yfory bydd y sioe cyntaf o fis Tachwedd yn cwympo yn yr ebargofiant digidol Cymraeg. Bob dydd wythnos yma byddan ni\u2019n colli sioe arall."}, {"text_idx": "#000079", "text": "Ond wythnos nesaf bydd sgyrsiau am yr un pynciau yn y tafarnau, caffis, newyddion, blogiau a phlatfformau cymdeithasol ond tra bod nhw yn barhau bydd BBC a Dylan Iorwerth yn colli\u2019r cyfle i gyfrannu i\u2019r sgyrsiau ac i fanteisio am yr alw dyfodol. Anffodus."}, {"text_idx": "#000080", "text": "Mae\u2019n rhaid gofyn: pam mae\u2019r cyfle i wrando, y ffenestr, mor fyr yma?"}, {"text_idx": "#000081", "text": "Heblaw ychydig o gerddoriaeth does dim hawliau anodd mewn sioeau fel Dylan Iorwerth neu teledu trafodaeth fel Pawb a\u2019i Farn."}, {"text_idx": "#000082", "text": "Model bosib fydd archif Desert Island Discs. Dw i ddim yn anghofio\u2019r podlediadau BBC lle maen nhw yn ailgylchu\u2019r cynnwys o rhai o\u2019r sioeau, e.e. Ar y Marc. Maen nhw yn model o beth sy\u2019n bosib ond er bod nhw yn MP3 heb unrhyw DRM iPlayer dydyn nhw ddim yn parhau ar y wefan am fwy na mis."}, {"text_idx": "#000083", "text": "Dylai\u2019r sgyrsiau fel \u2019na bod ar gael am byth, rhywsut."}, {"text_idx": "#000084", "text": "Am faint fydd unrhyw erthygl a sylwadau ar Golwg360 parhau? Am flynyddoedd i ddod. Rydyn ni\u2019n gallu sgwennu dolen i unrhyw erthygl mewn cofnod blog neu ebost unrhyw bryd, e.e. erthygl a sgwrs am PRS a cherddorion. (Neu\u2019r 64 cofnod blog gan Dylan Iorwerth.)"}, {"text_idx": "#000085", "text": "Mae toriadau yn y BBC, dw i\u2019n deall, ac efallai does dim lot o gyllideb i gynnig mwy o ffrydiau awdio. (Er bod rhai o bethau ar iPlayer am flynyddoedd, e.e. ar eitem It Felt Like A Kiss gan Adam Curtis, deadline y cynnwys yw 11:59PM Dydd Gwener, 31 mis Rhagfyr 2038.) Un ffordd rhad i helpu\u2019r trafodaethau bydd trwydded wahanol. Yn hytrach na \u2018Hawlfraint BBC \u2013 cedwir pob hawl\u2019 jyst dweud \u2018Hawlfraint BBC \u2013 mae\u2019r trafodaethau yn y sioe yma wedi cael ei rhyddhau dan Creative Commons BY-NC\u2019. Mae trwydded BBC, sef y Creative Archive Licence, sy\u2019n cael ei defnyddio bob hyn a hyn ond dw i ddim wedi gweld unrhyw ddefnydd ar gynnwys yn Gymraeg. Beth bynnag, fydd ddim angen unrhyw feddalwedd neu gostau newydd i newid y polisi achos mae pobol eraill yn gyfrifol am y gwesteia. Bydd unrhyw yn gallu copi\u0308o sioe i roi ar blog neu Soundcloud neu Audioboo ayyb. Mae pobol yn wneud e eisoes, e.e. Dave Datblygu ar Beti a\u2019i Phobol."}, {"text_idx": "#000086", "text": "Os mae\u2019n werth cynhyrchu rhaglen mae\u2019n rhaid bod modd sicrhau bywyd y rhaglen am fwy nag wythnos, modd cyfreithlon."}, {"text_idx": "#000087", "text": "Siw\u0302r o fod pobol yn y BBC yn cwrdd rhywbryd wythnos yma neu fis yma i drafod sut i godi niferoedd o wrandawyr a\u2019i chyfranogiad, pherthnasedd a \u2018reach\u2019 y rhaglennu, proffil Dylan Iorwerth ac ati. Dyma un ffordd effeithiol."}, {"text_idx": "#000088", "text": "(Gyda llaw un ffordd arall fydd cysoni\u2019r enw a\u2019r hashtag i naill ai Dylan Iorwerth #dylaniorwerth neu Dan yr Wyneb #danyrwyneb, nid y dau!)"}, {"text_idx": "#000089", "text": "Gawn ni mewnosod fideos S4C ar ein blogiau/gwefannau?"}, {"text_idx": "#000092", "text": "Ond dyw e ddim yn hawdd iawn fel ag y mae ar YouTube/Vimeo ac ati \u2013 sdim angen hacio yna."}, {"text_idx": "#000093", "text": "Bydd mwy o help gyda mewnosod yn codi y nifer o gyfranogwyr, y nifer o wylwyr a\u2019r sgwrs o gwmpas y sioeau ac yn gyrru pobol i wefan Y Sioe, cariad@iaith ac yn y blaen."}, {"text_idx": "#000094", "text": "Yn fy marn i, mae\u2019n rhan bwysig o\u2019r ystyr \u2018amlblatfform\u2019/S4C newydd. Bwyda ni gyda chodau fideos o.g.y.dd!"}, {"text_idx": "#000095", "text": "Darparu ActivityPub o flog unigolyn \u2013 beth ddysgais i\nPrawf: eitem mewn ffrwd ActivityPub o fy mlog\nMap arbrofol newydd gan Mapio Cymru \u2013 gwella mapio Cymru trwy olygu enwau\nMapio a llywio digidol: pa mor bell o \u2018bopeth yn Gymraeg\u2019?"}]